**TABLICA PRIHVAĆENIH I NEPRIHVAĆENIH PRIMJEDBI ZAPRIMLJENIH ELEKTRONSKIM PUTEM NA NACRT IZMJENA I DOPUNA PROGRAMA MJERA SUZBIJANJA PATOGENIH MIKROORGANIZMA, ŠTETNIH ČLANKONOŽACA (ARTHROPODA) I ŠTETNIH GLODAVCA ČIJE JE PLANIRANO, ORGANIZIRANO I SUSTAVNO SUZBIJANJE MJERAMA DEZINFEKCIJE, DEZINSEKCIJE I DERATIZACIJE OD JAVNOZDRAVSTVENE VAŽNOSTI ZA REPUBLIKU HRVATSKU**

|  |  |  |
| --- | --- | --- |
| **Naziv tijela/osobe koja je dostavilo primjedbu/ prijedlog** | **Primjedba/ prijedlog** | **Obrazloženje primjedbi/ prijedloga koji nisu prihvaćeni** |
| **Ministarstvo zaštite okoliša i energetike** | Ministarstvo zaštite okoliša i energetike zaprimilo je 12. veljače 2018. godine stručno mišljenje Hrvatske agencije za okoliš i prirodu o vrsti Gambusia holbrooki koja se navodi u Izmjenama i dopunama programa mjera suzbijanja patogenih mikroorganizama, štetnih člankonožaca (arthropoda) i štetnih glodavca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Republiku Hrvatsku koje donosi ministar zdravstva. U članku 11. Izmjena i dopuna navodi se sljedeće: „- postići učinkovito suzbijanje uvođenjem predatora ličinki komaraca ribice Gambusia holbrooki u različite stalne vodene nakupine (lokve) gdje ne postoji autohtona zaštićena fauna s obzirom da ova vrsta šteti biološkoj raznolikosti te bi ju mogla ugroziti kao izraziti predator i omnivor.“ Ovim putem želimo upozoriti da je za svako uvođenje strane vrste u prirodu Republike Hrvatske i u ekosustave u kojima ta vrsta ne obitava potrebno ishoditi dopuštenje Ministarstva zaštite okoliša i energetike sukladno odredbi članka 14. Zakona o sprječavanju unošenja i širenja stranih te invazivnih stranih vrsta i upravljanju njima (Narodne novine, broj 15/2018). Vrsta Gambusia holbrooki je strana vrsta za koju se ne može isključiti ekološki rizik uvođenja u prirodu. Štoviše, ova vrsta je invazivna i predstavlja opasnost za zavičajnu bioraznolikost. Stručno mišljenje Hrvatske agencije za okoliš i prirodu o vrsti Gambusia holbrooki dostavljamo kao prilog dopisu. Nastavno na sve navedeno, a uzimajući u obzir stručno mišljenje iz priloga, predlažemo da se sporna mjera u potpunosti izbriše. Alternativno, predlažemo da se ova točka izmijeni na način da glasi: „- postići učinkovito suzbijanje uvođenjem predatora ličinki komaraca ribice Gambusia holbrooki u različite stalne vodene nakupine (lokve) za što je potrebno prethodno ishoditi dopuštenje ministarstva nadležnog za poslove zaštite prirode.“ | **Prihvaćen je prijedlog Ministarstva zaštite okoliša i energetike u vezi članka 11., na način da je isti izmijenjen sukladno prijedlogu da se prethodno ishodi prethodno odobrenje ministarstva nadležnog za zaštitu prirode.**  |